recursal/SuperWikiNEXT-32B huggingface dataset:
**Палазлија/Преведена** — два планински превои (Палазлија 1.145 м. и Преведена 1.200 м.) на јужните падини на планината Огражден, што ги спојуваат Струмичкото Поле со областа Малешевија, односно градовите Струмица со Берово и Делчево.

Преминот е отворен за сообраќај преку целата година.

Општи податоци
--------------

Планинскиот премин Палазлија се наоѓа на планината Огражден на регионалниот пат Р1302. До него се стигнува по широк двонасочен асфалтен пат што започнува кај село Хамзали на северниот раб на Струмичко Поле, или од викенд населбата Суви Лаки (Суви Лачи според малешевскиот говор) од северната страна.

Превојот Преведена се наоѓа длабоко во планината Огражден и претставува природна граница на големата Беровска Котлина на јужната страна. Двата превоја се вбројуваат меѓу најживописните во Македонија заради движењето низ густа шума и изобилството од водни текови и чешми во вториот дел од искачувањето.

Детали за искачувањето
----------------------

### Палазлија

До превојот се стигнува од две страни. Од југ искачувањето започнува кај село Хамзали и е долго 10,8 километри. При тоа се искачува вкупна висина од 840 метри со просек од 7,7%, со што се вбројува како еден од најстрмните долги превои во Македонија. На оваа страна планината е релативно сува и не се наоѓаат чешми. Од северна страна искачувањето започнува кај викенд населбата Суви Лаки и е во должина од 2,8 километри. Од тука се искачува вкупна висинска разлика од 180 метри со просек од 6,4%.

### Преведена

Вториот превој од венецот на планината Огражден е релативно полесен за искачување заради помалата должина од јужната страна и благата стрмнина од северната страна која што има многу мала просечна косина за да ја вброиме во превој. Превојот започнува кај местото Суви Лаки во должина од 3,9 километри, при што се искачува вкупна висинска разлика од 190 метри, со просек од 4,8%. На овој дел од патот изобилува со чешми и водени текови, вклучувајќи ја и Безгаштевска Река која што поминува точно во долината на Суви Лаки.

Места за одмор и рекреација
---------------------------

Помеѓу двата превоја се наоѓа можеби најатрактивната викенд населба во Источна Македонија, Суви Лаки, каде што многу жители на Струмица, Радовиш, Берово и Делчево имаат свои викенд-куќи. Пред Суви Лаки, на патот за Безгаштево лево, се наоѓа рибен ресторан што исто така нуди многу можности за освежување.
Веднаш после превојот Преведена се наоѓа и туристичкиот комплекс Бела Вода. До него се стигнува исклучувајќи се десно, на еден километар од главниот пат. 
Токму на превојот Преведена се наоѓа чешма со силна издашност преку целата година, и клупи маса за одмор.

|  |  |  |  |  |
| --- | --- | --- | --- | --- |
| 

| * п
* р
* у
Превои во Македонија |
| --- |
|  |
| 
* Барбарас
* Буково
* Бунец
* Голашец
* Групчин
* Деве Баир
* Ѓавато
* Јама
* Костурино
* Лесковица
* Лигураса
* Липова Ливада
* Момин Преслап
* Обел
* Обозна
* Палазлија и Преведена
* Плетвар
* Попова Шапка
* Пресека
* Преслап
* Присад
* Прострање
* Слива
* Смилат
* Стража
* Страцин
* Суви Лаки
* Трибор
* Турла
* Ќафасан
* Фурка
* Шкртец

 |  |

 |
**Подвижни празници кај православците** — дваесетина празници кои се во црковниот календар на Православната црква. Тие се менуваат од година во година и предизвикуваат доста забуна во однос на редоследот на празниците кај оние кои не ги знаат правилата за одредување кога се слави некој празник.

Велигденски празници
--------------------

**Велигден се празнува во првата недела по пролетната рамноденица и полна месечина**. Датумот на Велигден се одредува со пресметки врз основа на астрономски податоци, а репер за таа пресметка се астрономските податоци за меридијанот што минува низ куполата на Храмот Христов во Ерусалим. Токму затоа астрономската полна месечина може значително да отстапи.

Друг услов е православниот Велигден да не може да се празнува во ист ден или пред Пасха. Пасхалните табели се користеле за пресметување на датумот на православниот Велигден во средниот век, во тоа време имало многу малку луѓе вешти во нивното толкување.

Во зависност од датумот на Велигден за тековната година, се менуваат и датумите на другите велигденски празници:

* Лазарова сабота - 7 дена пред Велика сабота
* Влегување на Господ Исус Христос во Ерусалим - Цветници - 7 дена пред Велигден
* Велики четврток - Велико бдение
* Велики петок
* Велика сабота - крај на Велигденскиот пост
* Воскресение на Господ Исус Христос - Велигден
* Велики понеделник
* Велики вторник
* Вознесение Христово - Спасовден - 40. ден по Велигден
* Слегување на Светиот дух врз апостолите - Педесетница - 7 недели по Велигден
* Духовденски понеделник
* Духовденски вторник

Исто така, од точниот датум на Велигден зависат и:

* Почеток на Велигденскиот пост - 7 недели пред Велигден (паѓа во понеделник)
* Прво бдение - 11 дена пред Цветници (паѓа во среда)
* Второ бдение - 9 дена пред Цветници (паѓа во петок)
* Свети Теодор Тирон - Тодорова сабота - прва сабота по почетокот на Велигденскиот пост
* Почеток на Великиот пост - првиот понеделник по Прочка.

Останати
--------

Поклади:

* Месопусни поклади - 8 дена пред почетокот на Велигденскиот пост (паѓа во недела)
* Поклади - 1 ден пред почетокот на Велигденскиот пост (паѓа во недела)
* Петровденски поклади - првата недела по Духовден

Задушници:

* Задушница - сабота пред Прочка
* Духовденска задушница - сабота Духовден
* Митровденска задушница - сабота пред Митровден

Поврзано
--------

* Список на православни празници
|  |
| --- |
|  |
| Оваа статија е дел од целината |
| Историја на Македонија |
| Праисторија

Младо камено времеМетално време
 |
| Антика

Филип II МакедонскиАлександар III Македонски
Хеленистичка култураМакедонија во Римската Империја
 |
| Среден век

Македонски СловениМакедонска Славинија
Самоилово царство
Севастокрар Стрез
Прилепско Кралство
 |
| **Османлиска Македонија**

Карпошово востание
Разловечко востание
Кресненско (Македонско) востание
Македонска револуционерна организација
Илинденско востание
 |
| Современа Македонија

Независна Држава Македонија
Народноослободителна борба
АСНОМСоцијалистичка Република МакедонијаСкопски земјотрес 1963
 |
| **Независна Македонија**

Референдум за независност
Воен конфликт, 2001
 |
| Список: Историјата на Македонија по години |
| * п
* р
* у
 |

Праисторијата во Македонија
---------------------------

Черепот на младиот човек (25 - 30 годишен), кој е пронајден во пештерата "Црвени Стени" близу до селото Камени Гумна (Петролона) во Егејска Македонија, е сведоштво дека во Македонија луѓето одат исправени и размислуваат со своја глава најмалку 600.000 - 160.000 г.п.н.е. или со поегзактен метод е утврдена старост од 260.000 - 240.000 г.п.н.е.

Праисториските сведоштва од Осинчани, Говрлево, Младо Нагоричане, Ш'пел [Дупјак] Костурски, тумбите во Маџари и Чаир во Скопје, населбата од рано камено време кај Стенче - Тетовско, тумбите од Породинската група покрај реката Црна, непроценливиот натпис од Скочивирската Клисура, глинената плочка од Градешница близу до Враца (Бугарија), надгробниот споменик на херојот и поетот Димо Ријдил од 7 в.п.н.е. од Лемно во Егејско Море итн. се само дел од најстарата македонска цивилизација во која доминирал култот на Сонцето и Космосот, култот на огнот и домашното огниште, култот на Големата Мајка - богиња на земјата и симбол на плодноста.

Керамичкиот печат од "Церје" кај Говрлево близу до Скопје е пронајден во 1981 година, За постоењето на соодветна македонска воена олигархија сведочи металниот печат од Говрлево (околу 1500 г.п.н.е.).

Постоеле наколни живеалишта на Костурското, Дојранското, Охридското, Преспанското и другите македонски езера.

Светилиштата во вид на "Камени Столици" ("долмени") од Црна Лома или Илина Гора кај Осинчани - Скопско и комплексот од разновидни долмени од "Штерпа" близу до Богданци, како и најстариот неолитски обелиск од "Милисин" на подножјето на Кожуф Планина близу до Гевгелија се други споменици.
**Порто** — португалско ликерно темно вино, произведено во североисточна Португалија, по долината на река Дуро..

Главно ова вино е црвено, но исто така се произведува и во бела варијанта. Црвените се направени од сортите Турига Национал, Турига Франка, Тинта Рори, Тинта Барок и Тинта Као, како и белите од Малвазија, Сервисал, Рабигато.

Кога за време на ферментацијата се достигне нивото на алкохол од 6-9%, тогаш 77% неутрален алкохол се додава во сооднос од 1 дел алкохол на 4 дела вино. Алкохолот го убива квасецот и со тоа ферментацијата запира. Добиените вина имаат содржина на алкохол од 18-20% и шеќер од околу 10%.

Портовите вина се поделени во четири главни категории: *Vintage* (Винтиџ), *Ruby* (Руби), *Tawny* (Тавни) и *White* (Бело). Најстарите португалски компании кои произведуваат Порто вина се: C.N. Kopke (1638); Warre (1670); Croft (1678); Quarles Harris (1680); Taylor Fladgate (1692); Morgan Brothers (1715); Offley Forrester (1737); J.W. Burmester (1750); A.A. Ferreira (1751); Smith Woodhouse (1784). Во денешни времиња водечките производители во Португалија со компаниите: Sandeman; W. & J. Graham; Calem; Cockburn; Croft; Dow; Offley; Taylor; C.N. Kopke.

Наводи
------

1. ↑  Porter, Darwin & Danforth Price (2000) *Frommer's Portugal* 16th ed. p. 402. IDG Books Worldwide, Inc. ISBN 0-02-863601-5
2. ↑  Porter, Darwin & Danforth Price (2000) *Frommer's Portugal* 16th ed. IDG Books Worldwide, Inc. ISBN 0-02-863601-5

Надворешни врски
----------------

|  |  |
| --- | --- |
| Ризница | „Порто (вино)" на Ризницата ? |

* Instituto dos Vinhos do Douro e Porto Port and Douro Wines Institute official site, Portuguese Ministry of Agriculture
* Companhia Turística do Douro Архивирано на 7 јули 2016 г. Cruises on the Douro River on Traditional "Rabelo"
**Наум Торбов** (Гопеш, 18 ноември 1880

 - Софија, 2 јуни 1952

) — виден бугарски архитект, ја проектирал зградата на Централните хали во главниот град на Бугарија, Софија.

Животопис
---------

Спомен-плоча на Торбов на Влезот во Халите во Софија
**Наум Торбов** - роден во големото македонско влашко село Гопеш, Битола, тогаш во Отоманското Царство. Татко му на проф. Цеко Торбов му бил прв братучед. Неговото семејство емигрирало во Бугарија и се населило во градот Орјахово, а Наум бил испратен да студира архитектура во Романија, на Институтот за ликовни уметности во Букурешт. По дипломирањето во 1904 година, Торбов се враќа во Бугарија и започнува да работи во Софија во Министерството за јавни згради, патишта и јавни работи. Во 1906 година бил назначен за раководител на отсекот „Архитектура" при општина Софија, а во 1908 година започнал приватна архитектонска пракса. Бил член на Бугарското инженерско-архитектонско друштво.

Творештво
---------

Торбов бил приврзаник на национално-романтичниот тренд во архитектурата. Автор е на над 100 јавни, индустриски и станбени објекти во Софија, Орјахово, Силистра, Ботевград, Дупница, Мездра. Меѓу неговите најпознати градби се:

* Хотел Континентал
* Хотел Париз
* Куќата на Хентови на улица Књаз Борис I бр. 135 во Софија (1906)
* Градска уметничка галерија Софија (поранешното казино – 1908)
* Куќата на Станишеви, подоцна Главно муфтиство, на улицата Браќа Миладинови бр. 27 во Софија (1909)
* Столарска зграда на булеварот Христо Ботев бр. 71 во Софија (1910)
* Централни софиски хали на булеварот „ Принцеза Марија-Луиза" во Софија (1911)
* Зградата на Димитар Костов на улица „Алабин" бр. 36 во Софија (1914)
* Романски институт на улицата Егзарх Јосиф во Софија (1933)

Галерија
--------

Централните хали во Софија

Наводи
------

1. ↑  Енциклопедия България, т.7, Академично издателство „Проф. Марин Дринов", София, 1996, стр. 37.
2. ↑  Цонев, Младен (2001). *Дейци на Българското инженерно-архитектурно дружество 1893-1949*. София: Академично издателство „Проф. Марин Дринов". стр. 199.

Надворешни препратки
--------------------

* Наум Торбов – скромниот архитектонски герой на Софија Архивирано на 23 март 2020 г. „Пътеводител за историјата и дува на Софија"
„**Монарх на гленот**" (англ. *Monarch of the Glen*) — слика од 1851 од англискиот сликар Едвин Ленсдиер, порачана како дел од три слики за Вестминстерската палата во Лондон, Англија. Сликата подоцна била пресликана на челикорез и нашироко дистрибуирана како печатена графика.

Ленсдиер бил член на Кралската академија и миленик на кралицата Викторија кој се прославил по своите слики и цртежи на животни. Во подоцнежниот опус се вбројуваат и лавовите на подножјето на Нелсоновиот столб на плоштадот Трафалгар. Од 1840-тите Лендсиер почнал да изработува детални анализи на елени кои ги гледал по патувањата низ Шкотскиот планински крај уште од 1824. Во 1850 Лендсиер добил државна нарачка да наслика три субјекти на ловна тема за просториите на бифето во Домот на лордовите, и така тој ја насликал сликата „Монарх на гленот" и две други слики. Но кога ги завршил сликите, Долниот дом одбил да ги одобри ветените 150 фунти и затоа сликите биле продадени на приватни лица.

По извесен период сликата ја откупила фирмата за сапуни Пеарс и ја користела во рекламни материјали. Подоцна е продадена на дестилеријата Џон Девор и Синови и станала нивен заштитен знак, а потоа повторно била продадена, овој пат на дестилеријата Гленфидих, каде служела иста намена. Денес оригиналот претставува дел од збирката на компанијата Дијаџио и била изложувана во Националните галерии на Шкотска.

Логотипот на американската осигурителна компанија Хартфорд е преземено директно од оваа слика, како и логотипот на пивницата Ексмур Ејлс Архивирано на 24 јуни 2014 г..

Наводи
------

* „Edwin Landseer". *Encyclopædia Britannica* (XI изд.. изд.). London: Cambridge University Press. 1911.
* „Монарх на гленот". Ричард Барло. 2005. Архивирано од изворникот на 2006-06-18. Посетено на 10 ноември 2006.
**„Момче од палец"** е советски цртан анимиран филм од 1977 година, заснован врз истоимената народна приказна.

Заплет
------

Бездетен старец и старица сонуваат за помошник син. Одеднаш се појавил Егорушка - мало момче кое, според неговите кажувања е родено од трупецот од зелка оставена од една стара жена. Тој му помагал на старецот да исецка дрва и да ја изора земјата, на старата жена го вденува конецот во игла, бере јаболка, ја штити козата на сопственикот од волкот. Поминува господарот, гледајќи како кобилата на селанецет ора без орач да управува со плугот, сака да ја земе за себе кобилата. Но, старецот постапува по упатствата на гласот на Егорушка што седи во увото на кобилата и го убедува господарот да му даде на старецот во замена за себе 100 рубли пари и нов коњ, па дури и поставува услов: таа нема да зборува додека не стане мазен и повторно млад, и ако господарот ја удри, никогаш нема да зборува ... Господарот се согласил на таква размена и ја земал кобилата на својот имот. Старецот и старицата тагувале за загубата на момчето, кое останало во увото на коњот „што зборува", но до ноќта тој среќно се вратил дома.

Креатори
--------

* Сценарист: Владимир Данилов
* Режисер: Роман Давидов
* Сценограф: Александар Трусов
* Карикатуристи: Олег Комаров, Виктор Шевков, Владимир Зарубин, Федор Јелдинов, Олег Сафронов
* Оператор: Борис Котов
* Композитор: Владимир Кривцов
* Инженер за звук: Владимир Кутузов
* Текстописец: Александар Тимофеевски
* Уредник: Елена Тертичкаја
* Уредник: Питер Фролов
* Режисер: Љубов Бутирина
* Улогите ги толкувале:
	+ Надежда Румјанцева - *момче Јегорушка*
	+ Нина Зорскаја - *стара жена*
	+ Николај Сергеев - *старец*
	+ Владимир Басов *Постариот - мајстор*

ДВД-изданија
------------

Цртаниот филм е постојано објавуван на ДВД во колекции на цртани филмови, на пример:

* **„Чудотворница"** Дел 1, „Сојузмултфилм" (дистрибутер: Унија), цртани филмови на диск - Чудо мелница (1950), Чудесното звонче (1949), Петелот и Бојарот (1986), Старецот и кран (1958), Чудесниот бунар (1956), Момче палец (1977).
**Момчето молња** — роман за деца и возрасни од Јагода Михајловска-Георгиева. Главна улога во романот е момче со одвај десет години, духовит е, шармантен, чувствителен, прониклив, љубопитен, со бујна фантазија и со авантуристички дух. Таков е и неговиот роман – засмева, растажува, замислува. Забавна и возбудлива е дружбата со него. Јунаците, местата и настаните се автентични, нема случајни сличности. Раскажувајќи ја својата вистинска приказна, момчето Молња извикува:

– Еј, мајки и татковци, баби и дедовци, внимание ,молам! И ние вас ве растеме додека пораснуваме. Сте забележале? Да? Не? Можеби? Проверете. Ако внимателно нè погледнете, и себе појасно ќе се видите. Така полесно ќе се разбираме.

Наводи
------

1. ↑  „Момчето молња". Архивирано од изворникот на 2018-09-03.
**„Момчето Мита"** (српскохрватски: *Дечак Мита*) — југословенски филм од 1951 година, режиран од Радош Новаковиќ. Главните улоги ги играат: Растислав Јовиќ, Драгомир Фелба и Љубиша Јовановиќ..

Синопсис
--------

Момчето Мита, наместо да замине во Белград, му пристапува на илегалното движење против окупаторот. Германците, кои во меѓувреме го окупираат Белград, го започнуваат прогонот на комунистите. Многу од нив гинат, но Мита успева некако да се пробие до слободната територија, заедно со девојката со која првобитно се упатил кон Белград.

Наводи
------

1. ↑  РТС, Дечак Мита (пристапено на 10.6.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Националниот парк Разна** (латвиски: *Rāznas nacionālais parks*) е национален парк во Латгале (Latgale) регионот на Латвија. Паркот е основан во 2007 година и опфаќа површина од 532 km2. Иницијативата за создавање на националниот парк Разна од веќе постоечкиот парк на природата беше предложена од страна на Универзитетот Даугавпилс.

Националниот парк е создаден за да се заштити езерото Разна, второ по големина езеро во Латвија, заедно со околните области. Поради ова, 14% од површината на националниот парк се состои од водена површина. Вредни екосистеми се природните листопадни шуми, со многу ретки видови на растенија, кои се наоѓаат на неколку од 26-те острови во езерото Ежезерс. Од висока вредност се исто така полуприродните пасишта.

Поврзано
--------

* Список на национални паркови во Балктикот
**Стадионот „Васил Левски"** се наоѓа во Софија, Бугарија. Тој е најголемиот стадион во земјата, кој има сместивост од 43.340 седишта.

Стадионот се наоѓа во центарот на Софија, односно во склопот на Борисовата градина.

Стадионот бил изграден во 1953 година, а во текот на својата историја бил реновиран во 1966 и 2002 година. Претходно, на местото каде се наоѓа стадионот, се наоѓало игралиштето *Левски* и стадионот *Јунак*. Во времето кога стадионот бил изграден, имал сместивост од 80.000 гледачи. Главната реконструкција на стадионот, според новите стандарди на УЕФА започнале во 1998 година, кога биле поставени седишта за гледачите.

Настадионот денеска своите настапи ги одржува Бугарската репрезентација по фудбал, како и финалињата од куповите на земјата. Во последните години, на овој стадион се играат и натпреварите помеѓу двата најголеми фудбалски екипи во Бугарија, ЦСКА Софија и Левски од Софија.

Освен за фудбалски цели, стадионот располага и со спортски сали по џудо, гимнастика, кошарка, бокс, аеробик итн. На стадионот често се одржуваат и музички концерти.

Наводи
------

1. ↑  „Историја за стадионот". Архивирано од изворникот на 2012-01-18. Посетено на 2011-01-30.
**Националниот сојуз на слепите на Република Македонија** е невладина, натпартиска, национална, хуманитарна и непрофитна организација во Македонија. Организацијата е основана во 1945 година. Претсетдател на сојузот е Жарко Селковски.

Главната причина поради која е основана организацијата е подобрување на условите за живот на слепите лица во Македонија, односно нивната работа, месните оргазнизации, социјализацијата и интеграцијата на лицата. Овие се воедно и водечките идеали или мисијата на националниот сојуз.

Структура
---------

Организацијата опфаќа 16 месни здруженија и брои повеќе од 2500 членови - слепи лица на територија на Република Македонија односно лица кои на подоброто око со корективно стакло гледаат најмногу 10 проценти.

Здруженија
Националниот сојуз е составен од следните месни здруженија:

* Здружение на слепи лица Битола
* Здружение на слепи лица Велес
* Здружение на слепи лица Гевгелија
* Здружение на слепи лица Кавадарци
* Здружение на слепи лица Кичево
* Здружение на слепи лица Кочани
* Здружение на слепи лица Куманово
* Здружение на слепи лица Неготино
* Здружение на слепи лица Охрид
* Здружение на слепи лица Прилеп
* Здружение на слепи лица Свети Николе
* Здружение на слепи лица Скопје
* Здружение на слепи лица Струга
* Здружение на слепи лица Струмица
* Здружение на слепи лица Тетово
* Здружение на слепи лица Штип

Членство
--------

Самиот сојуз е член на повеќе сојузи, меѓу кои:

* Националниот совет на инвалидски организации на Македонија
* Балканскиот консултативен комитет
* Европскиот сојуз на слепите
* Светскиот сојуз на слепите

Активности
----------

Сојузот издава Брајово списание „Наш збор", звучно списание „Панорама" и звучно списание „Зрак". Дополнително на ова, сојузот печати книжевни дела на Брајово писмо, но и аудио-книги и аудио-учебници.

Националниот сојуз на слепите на Република Македонија располага со сопствен деловен објект, соодветна опрема за работа, сопствени патничко и комби возило, Брајова печатница, образовен компјутерски центар и тонско студио.

Наводи
------

1. 1 2 3 4  Општи информации за НССРМ.
2. ↑  „Членки на НССРМ". Архивирано од изворникот на 2019-07-05. Посетено на 2019-07-11.

Поврзано
--------

* Национален совет на инвалидски организации на Македонија

Надворешни врски
----------------

* Службено мрежно место
**Националниот парк Те Уревера** (англ. *Te Urewera National Park*) — поранешен национален парк во Нов Зеланд и најголемиот од четирите на Северниот Остров. Зафаќа површина од околу 2.127 км2, и се наоѓа североисточно од регионот Хоков Залив.

Областа е прогласена за национален парк на 28 јули 1954 г, сочинувајќи се од сливното подрачје на езерата Ваикаремоана, Ваикареити и други крунски резервати, а во 1957 кон паркот се придодадени и сите крунски земјишта северно од Руатахуна, со дополнителни 1.350 км2. Паркот е прошируван и во 1962, 1975 и 1979 г. со помали додавки и менување на границите во периодот меѓу тие години.

Во паркот не е вклучено езероското дно и маорските енклави. Круната го издава езерското дно под наем, кое е под управа на Службата за заштита на природата.

Те Уревера е роден крај на племето Тухое. Заради географската изолација, овој бил еден од последните региони кои потпаднале под британска власт за време на колонизацијата во XIX век. Маорскиот водач Те Кути во бегство се засолнил кај ова племе, и со нив склучил сојуз.

Името на паркот доаѓа од маорските зборови „уре" што значи пенис и „вера" што значи изгорен, па така името би се превело како „изгорен пенис". Ова се однесува на една маорска приказна за еден главатар кој спиејќи се превртел и се стркалал во логорски оган, и така умрел.

Природознание
-------------

Паркот е дом на најразновидна флора и птици. Од пониската вегетација мошне распространет е крунскиот папрат (*Blechnum discolor*). Во паркот живеат сите птици присутни на Северниот Остров освен веката.

Наводи
------

* C. Michael Hogan. 2009. „Крунски папрат: Blechnum discolor", Globaltwitcher.com, уредн. Н. Стромберг (англиски)
* Служба за заштита на природата на Нов Зеланд. 2009. Национален парк Те Уревера (англиски)
* Charles Rawlings-Way, Carolyn Bain, Brett Atkinson, Errol Hunt, Peter Dragicevich and Sarah Bennett. 2008. *New Zealand*, Lonely Planet Publications, XIV издание, ISBN 1-74104-816-8 756 страници

Белешки
-------

1. ↑  C. Michael Hogan. 2009
2. ↑  Служба за заштита на природата на Нов Зеланд. 2009

Надворешни врски
----------------

* Информации за националниот парк Те уревера - Служба за заштита на природата на Нов Зеланд (англиски)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Национални паркови во Нов Зеланд |
| --- |
|  |
| Северен Остров | 
* Егмонт
* ~~Те Уревера~~ \*
* Тонгариро
* Фангануи

 | Карта на националните паркови во Нов Зеланд |
|  |
| Јужен Остров | 
* Абел Тасман
* Аораки/Кукова Планина
* Артуров Превој
* Вестленд
* Кахуранги
* Маунт Аспајринг
* Нелсонски Езера
* Папароа
* Фјордленд

 |
|  |
| Стјуартов Остров | 
* Ракиура

 |
|  |
| \* укинат во 2014 г. |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 124724486
* LCCN: no2009078221
* GND: 4250950-6

 |

 |
**„Абдил Фрашери"** — основно училиште што се наоѓа во Боговиње, Општина Боговиње. Во периодот од 5 до 8 април 2013 годива во училиштето била извршена тешка кражба, при што биле украни вкупно 62 лап топ компјутери во вредност од околу 100.000 денари.
Компјутерите се украдени од училиштето во период од 5-ти до 8 април,

Познати личности кои учеле во ова училиште
------------------------------------------

Познати личности кои предавале во ова училиште
----------------------------------------------

Наводи
------

1. ↑  „62 лап-топи „здиплени" од тетовско основно училиште". +Инфо. 9 април 2013. Архивирано од изворникот на 2013-04-12. Посетено на 2013-04-09.

|  |  |
| --- | --- |
| Stub icon | *Оваа статија училиште во Македонија е никулец. Можете да помогнете со тоа што ќе ја проширите.** п
* р
* у
 |
**„Блаже Конески"** — основно училиште во Велес, Општина Велес. Училиштето е основано во 1982 година, и во него се изведува настава од прво до деветто одделение. Училиштето е поделено на две помали згради, а тие се поврзани со еден премин. Во првата зграда учат учениците од прво до четврто одделение, а во втората зграда учениците од петто до деветто. Училиштето има 2000 ученици. Најактуелно е што во секоја училница има компјутер за секое дете освен во кабинетот по Музичко.Во училиштето се изучува Веронаука и Запознавање на Религии.

Учество на натпревари
---------------------

Освоени награди
---------------

Познати личности кои учеле во ова училиште
------------------------------------------

Познати личности кои предавале во ова училиште
----------------------------------------------

Наводи
------

1. ↑  Регистар на основните училишта во Република Македонија

Надворешни врски
----------------

* Портал за основните и средните училишта во Македонија Архивирано на 16 октомври 2011 г.
* Официјално мрежно место на Министерството за образование и наука

|  |  |
| --- | --- |
| Stub icon | *Оваа поврзана со Велес статија е никулец. Можете да помогнете со тоа што ќе ја проширите.** п
* р
* у
 |
Лемило
**Лемило** или **летком** – вид алат кој служи за топење некој лесно топлив метал заради спојување. Лемилата најмногу се користат за инсталации, поправки или производство во ограничени количини. Производството во големи количини користи други методи.

Видови лемила
-------------

Лемилата се дела според можностите за фино лемење како и технологија и можностите кои ги поседува.

### Класични лемила

Овие лемила се состојат од метален врв кој може да достигне соодветна температура и рачка. Рачката најчесто се изработува од некој вид пластика која има изразита топлинска изолација. Снагата на ваквите лемила најчесто е меѓу 15 и 40 W.

### Батериски лемила

Овие лемила се многу слични со претходните. Основната разлика е што имаат батериски извор на напојување, па имаат многу ограничена примена. Овде може да се додадат и лемилата кои температурата ја добиваат со согорување на некој гас. Истите често се именуваат како гасни лемила.

### Лемила со регулација на температурата

За разлика од обичните лемила овој вид поседува и регулатор на температурата. Ова е многу битно заради тоа што електронските компоненти не се еднакво осетливи на температура. Овие лемила како регулатор на температура може да користат термостат. Ваквите лемила многу често се прават во облик на пиштол и како „ороз" е поставен прекинувач со кој врвот се вклучува само во моментот на користење.

### Работни станици за лемење

Работна станица за лемење
Станиците за лемење покрај стапот за лемење имаат и база на која се дотерува температурата. Исто така, најчесто покрај базата се наоѓа и држач на кој може да се стави врелиот врв од лемилото. Заради можноста за фино дотерување на температурата овие лемила се користат во високопрофесионалните сервиси за електрични уреди. Станиците често може да имаат итн. дувалки, односно вид лемило кое користи топол воздух за лемење на компонентите на печатеното коло. Ова е особено погодно за електронските компоненти со површински контакт..

Наводи
------

1. ↑  „лемило" — Дигитален речник на македонскиот јазик
2. ↑  „летком" — Дигитален речник на македонскиот јазик
3. ↑  EPE "Basic Soldering Guide"
4. ↑  Леткоми-рачки
5. ↑  Пиштоли 220 V
6. ↑  Станици за лемење

Надворешни врски
----------------

|  |  |
| --- | --- |
| Ризница | „Лемило" на Ризницата ? |
**„Ванчо Прке"** — основно училиште во Делчево, Општина Делчево..

За училиштето
-------------

Локацијата на ООУ „Ванчо Прке" Делчево е во централниот дел на градот поточно на ул. Никола Ј. Вапцаров бб во Општина Делчево, со статус на јавна установа чија основна дејност е воспитание и образование на деца, ученици од прво до деветто одделение. Објектот во кој се изведува воспитно-образовната дејност е граден 1971 година, а настава почнала да се изведува во 1973 година. Зградата  е од тврда градба на два ката и подрум и одговара на намената за која е изградена.ООУ „Ванчо Прке" располага со 31 училници од кои 15 за одделенска настава и 16 за предметна настава.  Сите училници се обезбедени со компјутери и нагледни средства. ООУ „Ванчо Прке" е деветгодишно училиште кое ги опфаќа учениците од населбите „ Прв, Втор и Трет реон", „Расадник", „Басарица"  „Стар Монопол" и дел од населбата „Ново Делчево" како и учениците во подрачните училишта од населенети места Габрово и Звегор.

Во непосредна близина на училиштето се наоѓа Домот на културата, Градскиот парк и ЈГДУ Весели Цветови.

Во својот состав ООУ„Ванчо Прке" има и подрачни училишта и тоа две петгодишни  подрачни училишта во с.Звегор и с.Габрово.

Наводи
------

1. ↑  „Регистар на основни училишта". *data.gov.mk*. Посетено на 30.01.2021. Проверете ги датумските вредности во: `|access-date=` (help)
**Оселтамивир** (INN) (се изговара /ɒsəlˈtæmɨvɪr/) е антивирусен лек што го забавува ширењето на вирусот на грипот во клетките на телото со хемиско прекинување на врската на вирусот со клетката домаќин. Лекот се продава под името Tamiflu и се зема орално, или во капсули како суспензија. Тој се користи за лекување и спречување на вирусот на грип од типот А и Б кои од 1999 година има инфицирано повеќе од 50 милиони луѓе.[] Лекот станува активен во телото откако ќе помине низ црниот дроб.

Оселтамивир е првиот усно лек од овој тип кој е комерцијално достапен. Тој е развиена од C.U. Kim, W. Lew and X. Chen од американската фирма Gilead Sciences и во моментов се прозиведува од страна на Hoffmann-La Roche (Roche).

Почнувајќи од октомври 2009 година, во само 39 од над 10.000 пациенти од целиот свет заразени со вирусот на свински грип (H1N1), покажале отпор кон овој лек.

Употреба
--------

### Индикации, дозирање и механизам на акција

### Можни несакани послеdici

Синтеза
-------

Chemical synthesis
------------------

Главна статија: Oseltamivir total synthesis
Растворливоста на оселтамивирот во форма на фосфатна сол изнесува 588 mg/ml при 25 °C

Тековната методот на производство има број на реакциони чекори. Два од овие чекори вклучуваат употреба на потенцијално опасните азисди. Во синтезата која ја употребува фирмата Roche не се користат азиди. Оваа синтеза графички е прикажана на сликата што следи:

Синтеза на тамифлуСинтеза на тамифлу

Надворешни врски
----------------

 
Ризницата има слики и снимки поврзани со:
***Oseltamivir*** (категорија)

* www.tamiflu.com – Податоци за Tamiflu од производителот Rocge
* MedlinePlus Drug Information: oseltamivir (systemic) –Last Revised - 05/01/2009 Совет за пациентите
* Pharmasquare – Tamiflu Mode of Action Архивирано на 23 октомври 2005 г. – Flash анимација со која се покажува механизмот на дејство на лекот
* FDA информации за Тамифлу
* Flu Drugs FAQ – U.S. National Institute of Allergy and Infectious Diseases
* Reto U. Schneider: The race to develop GS4104 - Расказ за развојот на лекот.
* Journal Response – Oseltamivir Архивирано на 7 мај 2006 г. – апстракти за најновите истражувања поврзани со лекот

Наводи
------

1. ↑  "Pandemic (H1N1) 2009 - update 71" Архивирано на 11 ноември 2009 г. *WHO*, 23 октомври 2009
2. ↑
**Персивал Лоренс Лоуел** (англиски: *Percival Lawrence Lowell*) или само **Персивал Лоуел** (*Percival Lowell*) бил американски астроном.

Животопис
---------

Потекнувал од истакнато бостонско семејство. Во 90-тите години од XIX век изградил приватна опсерваторија во Флегстаф, Аризона за да го проучува Марс. Бил поборник на теоријата дека интелегентните жители на планетата Марс, која пропаѓала, конструирале систем за наводнување низ целата планета, но оваа теорија денес е напуштена. Тој сметал дена т.н. канали на Марс се површини со култивирана вегетација, која зависи од таа иригација. Теоријата на Лоуел, која имала жестоки спротивставувања, на крајот била побиена со сликите добиени од американскиот вселенски брод Маринер. Неговата претпоставка за постоење планета зад Нептун била потврдена со откривањето на Плутон во 1930 г.

Наводи
------

1. ↑  „Chosön, the Land of the Morning Calm; a Sketch of Korea". *World Digital Library*. 1888. Посетено на 2013-06-12.

Надворешни врски
----------------

|  |  |
| --- | --- |
| Ризница | „Персивал Лоуел" на Ризницата ? |

* Дела од Персивал Лоуел на проектот „Гутенберг"
* Опсерваторија Лоуел

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 51821004
* LCCN: n86865348
* ISNI: 0000 0001 1026 7575
* GND: 11725133X
* SUDOC: 066910757
* BNF: cb12935439z (податоци)
* BIBSYS: 3037446
* NLA: 36252955
* NDL: 00448108
* NKC: xx0256538

 |

 |
Фреска од 14 век на кој е прикажан омофорот
**Омофор** — најважна архијерејска одежда. Тоа е всушност широка лента што архијерејот ја става на двете рамена.

Неговото симболично значење е двојно. Прво тоа е изгубена, а потоа пронајдена овчичка, која Христос како добар пастир ја зел на своите раменици и му ја донел на Бога Отецот. Затоа омофорот порано се правел исклучиво од бела волна.

На омофорот се извезени четири крста. Со овие крстови архијерејот ја покажува својата согласност да ги следи Христовите страдања.

Според преданието, првиот омофор го направила самата Богородица, за Свети Лазар, кој бил епископ на Крит.

Омофор е грчки збор (ωμοφόρος) и значи *рамоносник*, односно она што се носи на рамениците.

Без омофорот, архијерејот не може да врши никаква важна свештеничка работа.
Време во Русија  

|  |  |  |
| --- | --- | --- |
|  | UTC+2 | MSK−1: Калининградско време |
|  | UTC+3 | MSK: Московско време |
|  | UTC+4 | MSK+1: Самарско време |
|  | UTC+5 | MSK+2: Екатеринбуршко време |
|  | UTC+6 | MSK+3: Омско време |
|  | UTC+7 | MSK+4: Краснојарско време |
|  | UTC+8 | MSK+5: Иркутско време |
|  | UTC+9 | MSK+6: Јакутско време |
|  | UTC+10 | MSK+7: Владивосточко време |
|  | UTC+11 | MSK+8: Средноколимско време |
|  | UTC+12 | MSK+9: Камчатско време |

**Омско време** (**OMST**) — часовен појас во Русија, шест часа понапред од Гринич (UTC+06:00) и 3 часа понапред од московското време (MSK).

Историја
--------

Сè до 1991 г. омскиот било еден од двата часовни појаса во советска Средна Азија. Покрај Омската област во Руската СФСР, појасот ги опфаќал источните две третини на Казашката ССР, сета Киргиска и сета Таџичка ССР, како и источниот дел на Узбечката ССР. Најважни градови кои се воделе по ова време биле Омск, Алма-Ата (Алмати), Фрунзе (Бишкек), Душанбе и Ташкент.

Со распадот на Советскиот Сојуз, појасот останал да важи само за Омската област. Осамостоените средноазиски држави престаналесо летно сметање на времето, а Узбекистан и Таџикистан воедно го поместиле времето еден час наназад.

Во следните две децении во Русија е направено приближување на појасите кон Москва. До 2010 г. цел западен Сибир се вратич еден час наназад, на Москва+3, со тоа поистоветувајќи се омското време.

Во 2011 г. во Русија е воведено целогодишно летно сметање на времето. Наместо да се префрла од UTC+6 зиме на UTC+7 лете, омското врмее биле определено како UTC+7 сè до 2014 г. кога е вратено на UTC+6 низ целата година; исклучок од ова е Кемеровската област, која решила да остане во UTC+7 — краснојарското време.

Во 2016 г. Алтајскиот крај, Република Алтај, Томската  и Новосибирската област се префрлиле на краснојарското време (UTC+7).

Денес омското време важи само во Омската област.

Наводи
------

1. ↑  „RUSSIA TIME ZONES - RUSSIA CURRENT TIMES". TimeTemperature.com. Посетено на 15 July 2012.
2. ↑  „Новости - Федеральное агентство по техническому регулированию и метрологии (РОССТАНДАРТ)". Архивирано од изворникот на 2017-12-10. Посетено на 2018-08-05.
3. ↑  СФ одобрил перевод времени в Томской области на час вперед | Общество | Аргументы и Факты
4. ↑  „Госдума окончательно утвердила перевод стрелок в НСО на час вперед". news.ngs.ru. Посетено на 2016-06-22.
**Оморика** (науч. *Picea omorika*) или **Панчиќева оморика** (српски: *Панчићева оморика*) — вид иглолисно дрво ендемски застапено по средниот тек на реката Дрина кај Вишеград во Република Српска, БиХ и во западна Србија, со вкупен *ареал* од само 60 хектари, на надморска височина од 800 до 1600 м. Како вид првпат е откриена во 1875 г. кај с. Заовине на планината Тара од ботаничарот Јосиф Панчиќ, во чија чест е наречена.

Опис
----

Омориката во својата автохтона околина
Ова е зимзелено дрво со средна големина кое достигнува висина од 20 м (или, во исклучителни случаи, до 40 м). Стеблото има пречник до 1 м, а леторастите му се светлокадеави и гусо влакнести. Листовите се иглести и сплескани, долги по 10–20 мм темносинозелени на лицето и синобели на опачината. Шишарките се долги по 4-7 см , вретенести по поблик, темновиолетови (речиси црни) кога се млади, но темнокафеави 5–7 месеци по опрашувањето, со цврсти лушпи.

Одгледување
-----------

Вон автохтониот ареал, омориката е застапена како важно украсно дрво во паркови и големи градини и нашироко се цени поради привлечната крошна. Успева на најразлични почви: базни, глинести, исели и песокливи, иако претпочита влажна исцедена иловица. Во помала мера е застапена и во шумарството, за новогодишни елки, дрвена граѓа и добивање на хартија, особено во северна Еворпа, иако поради бавниот раст не е популарна колку ситканската (*P. sitchensis*) и обичната смрча (*P. abies*).

Во Македонија смрчата е застапена како парковско дрво и како шумски вид.

Одгледувачите ја имаат вкрстено со црната смрча (*P. mariana*) и ситканската смрча.

Наводи
------

1. ↑  Mataruga, M. Isajev, D. Gardner, M. Christian, T. & Thomas, P. (2010). „*Picea omorika*". *IUCN Red List. Version 3.1*. International Union for Conservation of Nature. Посетено на 2013-11-10.CS1-одржување: повеќе имиња: список на автори (link)
2. 1 2 3  Farjon, A. (1990). *Pinaceae. Drawings and Descriptions of the Genera*. Koeltz Scientific Books ISBN 3-87429-298-3.
3. 1 2 3  Rushforth, K. (1987). *Conifers*. Helm ISBN 0-7470-2801-X.
4. 1 2  Rushforth, K. (1999). *Trees of Britain and Europe*. Collins ISBN 0-00-220013-9.
5. ↑  Ристовски, Блаже, уред. (2009). „*Оморика, стр. 1074*". *Македонска енциклопедија*. , книга . Скопје: МАНУ. Text "series
" ignored (help)

Надворешни врски
----------------

* Оморика на Ризницата ?
* Оморика на Викивидовите ?
* Оморика (*Picea omorika*) — Енциклопедија на живиот свет (македонски)
**Ослободителната кула** е телекомуникациска кула висока 372 метри во градот Кувајт, Кувајт, втората највисока структура во земјата и 39-та највисока зграда во светот.

Историја
--------

Првично со намера да биде именувана **Кувајтска телекомуникациска кула**, изградбата на кулата започнала пред ирачката инвазија на Кувајт на 2 август 1990 година. Кога се случила инвазијата, изградбата, која била скоро половина од завршената, била ставена во мирување. Сепак, структурата не претрпела штета, а изградбата продолжила откако ирачките сили биле протерани на 27 февруари 1991 година. По завршувањето во 1993 година, кулата била преименувана во **Ослободителна кула**, симболизирајќи го ослободувањето на Кувајт од Ирак.

Галерија
--------

* 
* 
* 
* 
* 

*

Надворешни врски
----------------

* Liberation Tower — *Structurae* (англиски)
**Оскар Марија Граф** (германски: *Oskar Maria Graf* 22 јули 1894

 - Њујорк, 28 јуни 1967

), бил германски писател.

Споменик посветен на Оскар Марија Граф
Како радикален социјалис учествувал во германското револуционерно движење. Бил противник на националсоцијализмот од самиот почеток. Во 1933 година емигрирал во Виена, а потоа во Прага. Нацистите се обиделе да го присвојат неговото дело, додека па тој им одговорил со чуениот протест *"Запалете ме"*, по кое потоа му било одземено германското државјанство. Од 1938 година живеел во САД. Пишувал песни, но најпознат е како романописец, сликар на својата татковина Баварија. Неговиот израз се одликува со т.н. разбирање, мал човек со смисла за хумор.

Дела
----

Кафана која носи његово име
* „Револуционари"
* „Прекрасни луѓе"
* „Ние сме затвореници"
* „Баварски Декамерон"
* „Животот на мојата мајка"
* „Големо селско огледало"
* "Антон Ситингер"

Надворешни врски
----------------

* www.oskarmariagraf.de (германски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 56625411
* LCCN: n50034643
* ISNI: 0000 0001 0903 6470
* GND: 118541358
* SELIBR: 188535
* SUDOC: 028510054
* BNF: cb120331827 (податоци)
* BIBSYS: 90096498
* MusicBrainz: 00884a06-0cf0-43f8-aab0-4e0bf6b4055e
* NLA: 35138753
* NDL: 00467419
* NKC: jn19990002822
* BNE: XX1294363
* CiNii: DA0364737X

 |

 |
**Турција** е парламентарна претставителна демократија. Откако се формирала како република во 1923 година, Турција развила долга традиција на секуларност. Уставот е највисок правен акт во државата и тој ги наведува основните правила на владеење на државата и нејзините органи.

На чело на државата е претседателот и има церемонијална улога. Претседателот се избира на секои пет години со директни избори. Последниот турски претседател Ахмет Неџдет Сезер беше избран на 16 мај 2000 година. На 28 август Сезер беше наследен од Абдула Ѓул. Извршната власт е водена од премиерот на Турција и Советот на Министри што ја сочинуваат владата на Турција. Законодавната власт ја водат Големото Национално Собрание на Турција. Судската власт во Турција е во рацете на Уставниот Суд а понатака и во Советот на државата и Високиот Суд.

Премиерот е избран од парламентот на Турција преку гласање на доверба. Најчесто премиерот е водачот на владеачката партија. Моменталниот турски премиер е поранешниот градоначалник на Истанбул, Реџеп Тајип Ердоган. Неговата конзерватизна партија Партија на правда и развој го добила апсолутното мнозинство во 2002 година и 2011 година.

Наводи
------

1. ↑  Çarkoǧlu, Ali (2004). Religion and Politics in Turkey. Routledge, UK. ISBN 0-415-34831-5.
2. ↑  Turks elect ex-Islamist president", BBC (2 ноември 2007). Посетено на 28 август 2007.
3. ↑  Turkish Directorate General of Press and Information (17 октомври 2001). "Turkish Constitution". Turkish Prime Minister's Office. Посетено на 16 декември 2006.
**Олга Петрушева** со псевдоним Бабата е партизанка, деец на Народоослободителната војска на Македонија.

Животопис
---------

Родена е на 28 март 1902 година во Дојран. Во текот на 1941 година станала член на КПЈ, а потоа делува како курир на Покраинскиот комитет на КПЈ за Македонија. Во текот на јануари 1942 година е назначена да создаде комисија за работа со жените, како и воен комитет за диверзантски акции. Како резултат на ова, таа е затворена од бугарската полиција и интернирана во Бугарија. Делегат е на Првото заседание на АСНОМ, како и на АВНОЈ. Олга била член на Иницијативниот комитет на Народноослободителниот фронт за Македонија, член на Иницијативниот комитет на АФЖ и на претседателството на Антифашистичкиот фронт на жените за Македонија.

Наводи
------

1. ↑  Македонска енциклопедија, МАНУ, Скопје, 2009, стр. 13
**Од животот на марионетите** (германски: ***Aus dem Leben der Marionetten***) - германски филм од 1980 година во режија на Ингмар Бергман, кој е автор и на сценариото. Главните улоги ги играат: Роберт Ацорн, Кристине Бухегер, Мартин Бенрат, Лола Мител и Рита Русек.

Кристин Бучегер глуми Катарина Егерман. Целата актерска екипа беше извлечена од Residenztheater.

Синопсис
--------

Петер Егерман (го игра Ацорн) ја убива проститутката Катарина (ја игра Русек). Низ изјавите на луѓето кои биле блиски со него полека се открива како дошло до убиството. Две недели прехтодно, тој го посетува психијатарот, професорот Јенсен (го игра Бенрат) и му соопштува дека подолго време си змаислува како ја убива сопругата Катарина (ја игра Бухегер). По разговорот со професорот, Петер открива дека Катарина има љубовна врска со професорот. Неколку дена пред убиството, Петер сака да изврши самоубиство, но нема храброст да го направи тоа. Најпосле, на денот на убиството, тој оди во јавна куќа, но не сака да има секс со проститутката. Тој се обидува да си замине, но сите врати се затворени, па тогаш ја убива проститутката. На крајот од филмот, професорот ја диктира својата изјава во која соопштува дека Петер бил под силно влијание на мајка му (ја игра Мител). Во затворот, Петер одбива да контактира со блиските, а спие со играчката-мече.

Наводи
------

1. ↑  IMDb, From the Life of the Marionettes (1980) (пристапено на 31.5.2020)
**Ленгеде** (германски: *Lengede*) — слободна општина во округот Пајне, во сојузната покраина Долна Саксонија, Германија. Се наоѓа околу 18 километри југозападно од Брауншвајг и 40 километри југоисточно од Хановер.

Во светот станала позната во 1963 година поради рударската несреќа и подоцнежната спасувачка операција на единаесет преживеани рудари, која подоцна била наречена „Чудо на Ленгеде" (*Wunder von Lengede*).

Географија
----------

### Местоположба

Местото се наоѓа 18 километри југозападно од Брауншвајг и скоро 44 километри југоисточно од Хановер. До окружниот град Пајне на север има околу 18 километри. Реката Фузе тече низ Ленгеде.

### Соседни општини

Општината Ленгеде се граничи со следниве места: со општината Фехелде на североисток, со градот Залцгитер на југ, со општината Зелде на запад и со општината Илзеде на северозапад.

### Општински единици

Општината е составена од следниве единици: Барбеке, Бројштет, Клајн Лаферде, Ленгеде и Волтвише.

Наводи
------

1. ↑   „Населеност на окрузите, општините и месните заедници во Долна Саксонија на 31 декември 2020". *Служба за статистика и комуникациска технологија на Долна Саксонија*. јули 2021. (германски)

Надворешни врски
----------------

* Ленгеде на Ризницата ?
* Официјална страница (германски)

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Пајне |
| --- |
|  |
| 
* Вендебург
* Едемисен
* Илзеде
* Ленгеде
* **Пајне**
* Хоенхамелн
* Фехелде

 | ГрбГрб |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 235469508
* LCCN: no2004072465
* GND: 4035319-9

 |

 |